„Hospodin sám kráča pred tebou, On bude s tebou, nenechá a neopustí ťa. Neboj sa a nemaj strach!“ 
5. Mojžišova 31,8

„Veď som ti prikázal: Buď silný a odvážny, nestrachuj sa a nezúfaj! Lebo Hospodin, tvoj Boh, bude s tebou, kamkoľvek pôjdeš.“ 
Józua 1,9

„Hovorím Hospodinovi: Ty si môj Pán! Niet pre mňa šťastia mimo Teba!“ 
Žalmy 16,2

„On je štítom každému, kto sa k Nemu utieka.“ 
Žalmy 18,31

„Túžobne som čakal na Hospodina a On sa sklonil ku mne a vyslyšal moje volanie.“ 
Žalmy 40,2

„Lebo Hospodin dáva múdrosť, z Jeho úst je poznanie i rozvaha.“ 
Príslovia 2,6

„Dúfaj v Hospodina celým svojím srdcom, a nespoliehaj sa na svoju rozumnosť.“ Príslovia 3,5

„So všemožnou bdelosťou chráň si srdce, lebo z neho pramení život.“ 
Príslovia 4,23

„Ale tí, čo očakávajú Hospodina, dostávajú novú silu, vznášajú sa na krídlach ako orly, bežia, a neslabnú, chodia, a neustávajú.“ 
Izaiáš 40,31

„Neboj sa, lebo som ťa vykúpil, povolal som ťa tvojím menom; môj si ty!“ 
Izaiáš 43,1

„Keď pôjdeš cez vodu, budem s tebou, a keď cez rieky, nezaplavia ťa; keď
budeš kráčať cez oheň, nezhoríš, ani plameň ťa nespáli.“ 
Izaiáš 43,2

„Keď budete volať ku mne, keď prídete a budete sa modliť ku mne, vypočujem vás.“ 
Jeremiáš 29,12

„Budete ma hľadať, a nájdete ma; keď ma budete hľadať celým srdcom.“
Jeremiáš 29,13

„Dám vám nové srdce a nového ducha do vášho vnútra; odstránim kamenné srdce z vášho tela a dám vám srdce mäsité.“ 
Ezechiel 36,26

„Choďte po celom svete, kážte evanjelium všetkému stvoreniu.“ 
Marek 16,15

„A povedal všetkým: Kto chce prísť za mnou, nech zaprie sám seba, berie svoj kríž deň po deň, a tak ma nasleduje.“ 
Lukáš 9,23

„Čo je nemožné u ľudí, je možné u Boha.“ 
Lukáš 18,27

„Ja som vínny kmeň a vy ste ratolesti. Kto zostáva vo mne a ja v ňom, ten prináša veľa ovocia, pretože bezo mňa nič nemôžete činiť.“ 
Ján 15,5

„Ale Boh dokazuje svoju lásku k nám tým, že Kristus umrel za nás, keď sme boli ešte hriešni.“ 
Rímskym 5,8

„A my vieme, že milujúcim Boha, povolaným podľa rady (Božej), všetky veci slúžia na dobro.“ 
Rímskym 8,28

„Preto ak je niekto v Kristovi, je nové stvorenie. Staré veci sa pominuli, a hľa, nastali nové.“ 
2. Korintským 5,17

„Kristus nás oslobodil k slobode. Stojte teda a nedajte sa zapriahnuť zase do jarma otroctva!“ 
Galatským 5,1

„Všetko môžem v Kristovi, ktorý ma posilňuje.“ 
Filipským 4,13

„Deti, nemilujme slovom ani jazykom, ale skutkom a opravdivo.“ 
1. Jánov 3,18

„Na Neho uvaľte všetky svoje starosti, lebo On sa o vás stará.“ 
1. Petrov 5,7

„lebo u Boha nič nie je nemožné.“ 
Lukáš 1,37

„Budú proti tebe bojovať, ale nepremôžu ťa, lebo ja som s tebou — znie výrok Hospodina —, aby som ťa zachránil.“ 
Jeremiáš 1,19

„Jedni neste bremená druhých, a tak naplníte Kristov zákon.“ 
Galatským 6,2

„Vedzte, bratia moji milovaní: Nech je každý človek rýchly, keď treba počúvať, pomalý, keď má hovoriť, pomalý do hnevu. Lebo človek v hneve nekoná, čo je spravodlivé pred Bohom.“ 
Jakub 1,19 – 20

„Vy ste soľ zeme. Ak soľ stratí slanú chuť, čím ju osolia? Už nie je na nič súca, len ju vyhodiť, aby ľudia po nej šliapali.“ 
Matúš 5,13

„Ustavične sa radujte v Pánovi. Opakujem: Radujte sa!“ 
Filipským 4,4

„Hospodin je tvoj strážca. Hospodin je ti záštitou po pravici.“ 
Žalm 121,5

„Čo osoží, bratia moji, ak niekto hovorí, že má vieru, ale nemá skutky? Či ho môže taká viera spasiť?“ 
Jakub 2,14

„Veď ako je telo mŕtve bez ducha, tak je i viera mŕtva bez skutkov.“ 
Jakub 2,26

Radujte sa s radujúcimi a plačte s plačúcimi.“ 
Rímskym 12,15
Keď sa chystáte na modlitbu, odpúšťajte všetko, čo proti niekomu máte, aby aj vám váš Otec na nebesiach odpustil vaše previnenia.“ 
Marek 11,25
„Ja som Hospodin, tvoj Boh, ktorý ťa drží za pravicu a hovorí ti: Neboj sa, ja ti pomáham.“ 
Izaiáš 41,13
Rozpovedal im podobenstvo o tom, že sa treba stále modliť a neochabovať.“       Lukáš 18,1
„Hospodin je moje svetlo a moja spása. Koho sa mám báť? Hospodin je útočisko môjho života. Pred kým sa mám triasť?“ 
Žalm 27,1
„Veď ste spasení milosťou skrze vieru. A to nie je z vás, je to Boží dar. Nie zo skutkov, aby sa nikto nevystatoval.“ 
Efezským 2,8 – 9

„Všetko má určenú chvíľu a každá záležitosť pod nebom má vhodný čas“ Kazateľ 3,1

„Ale ak vyznávame svoje hriechy, on je verný a spravodlivý: Odpustí nám hriechy a očistí nás od všetkej neprávosti.“ 
1. Jánov 1,9

„Nič nerobte z ctižiadostivosti ani pre márnu slávu, ale radšej v pokore pokladajte iných za vyšších od seba“ 
Filipským 2,3

„Počúvaj radu a prijmi výčitku, napokon zmúdrieš.“ 
Príslovia 19,20


V láske niet strachu, ale dokonalá láska vyháňa strach, lebo: kto má strach, bojí sa trestu, a kto sa bojí, nie je dokonalý v láske.“ 
1. Jánov 4,18

„Boh nás zachránil a povolal svätým povolaním, nie podľa našich skutkov, ale podľa svojho vlastného rozhodnutia a milosti, ktorú nám dal v Ježišovi Kristovi pred vekmi.“                                    
2. Timotejovi 1,9

[bookmark: _GoBack]„Pochopte, Hospodin pre zbožného robí divy. Hospodin počuje, keď volám k nemu.“  
Žalm 4,4

„Pretože ak svojimi ústami vyznáš Ježiša ako Pána a vo svojom srdci uveríš, že Boh ho vzkriesil z mŕtvych, budeš spasený.“ 
Rímskym 10,9

„Ježiš sa na nich zadíval a povedal: Ľuďom je to nemožné, ale Bohu nie; lebo Bohu je všetko možné.“ 
Marek 10,27

Podobne aj jazyk: je malý úd, ale chváli sa veľkými vecami. Ajhľa, aký malý oheň, a akú veľkú horu zapáli! 
Jakub 3,5
